Γεώργιος Κουράτος

Ο Γεώργιος Κουράτος (19.. - 1985) ήταν Έλληνας δικηγόρος που υπηρέτησε ως νομάρχης σε αρκετούς νομούς ανά την Ελλάδα.
 Επιστολή του δικηγόρου Γ.Κουράτου προς τον Ε.Βενιζέλο , Εθνικό Ίδρυμα "Ελ. Βενιζέλος".. Υπήρξε προσωπικός φίλος του Γεωργίου Παπανδρέου και του γιου του, Ανδρέα.Γιάννης Βούλτεψης, Ο Παναγούλης και οι άλλοι, Προσκήνιο 2003,  σελ. 50

 Βιογραφικά στοιχεία 
Καταγόταν από την Κεφαλονιά και ήταν δικηγόρος. Ήταν εκδότης πολιτικής εφημερίδας στην Κεφαλονιά και έπειτα από τα Ιουλιανά του 1965 επιδόθηκε στον ανένδοτο αγώνα.
Υπηρέτησε ως νομάρχης ΦθιωτιδοφωκίδοςΠαρασκευαΐδης ΠαναγιώτηςΟι νομάρχες του Νομού Λέσβου, 1912 - 2006, Νομαρχιακή Αυτοδιοίκηση Λέσβου 2006, σελ. 35, Αιτωλοακαρνανίας, Λέσβου (1929 - 1930) και Ηλείας (1930).

Όταν εγκαθιδρύθηκε η χούντα του 1967, καταδικάστηκε ερήμην σε φυλάκιση 2,5 ετών. Κατά τη διάρκεια της δικτατορίας διέμενε στην Ιταλία αυτοεξόριστος και πήρε μέρος στην νομική κάλυψη του κινήματος του Αντιτορπιλλικού Βέλος το 1973. 

Στις εκλογές του 1974 ήταν υποψήφιος βουλευτής Κεφαλληνίας με την Ένωση Κέντρου-Νέες Δυνάμεις, όμως δεν εξελέγη, καθώς συγκέντρωσε 3.840 ψήφους.Κώστας Διγκαβές, Εκλογές στην Ελλάδας 1844-1985, Μαλλιάρης Παιδεία, Θεσσαλονίκη 1986,  σελ. 66. Ήταν ξανά υποψήφιος βουλευτής Κεφαλληνίας με την Ένωση Δημοκρατικού Κέντρου (ΕΔΗΚ) στις εκλογές του 1977 χωρίς να εκλεγεί, καθώς συγκέντρωσε 1.592 ψήφους. 

Απεβίωσε τον Απρίλιο του 1985 και η κηδεία του έγινε στις 4 Απριλίου από τον ιερό ναό Ζωοδόχου Πηγής, στη Σάμη της Κεφαλονιάς. Ήταν παντρεμένος με τη Μανδάνη Κουράτου και είχαν δύο παιδιά, εγγόνια και μία δισέγγονη.Τα Νέα, Κοινωνικά, 4-4-1985, σελ. 21.

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Νομάρχες Φθιώτιδας
Κατηγορία:Νομάρχες Φωκίδας
Κατηγορία:Νομάρχες Λέσβου
Κατηγορία:Νομάρχες Ηλείας
Κατηγορία:Νομάρχες Αιτωλοακαρνανίας